stanford-oval/wikipedia huggingface dataset:
איירבוס A350
עיצוב

בספטמבר 2007, איירבוס הציגה עיצוב חדש בפני ועידה של 100 נציגים של לקוחות נוכחיים ופוטנציאליים של ה-XWB. ה-A350 XWB נבנה בטכנולוגיות אשר פותחו עבור האיירבוס A380 המתקדם, וכולל תא טייס ומערכת בקרת טיסה דומים. איירבוס פרסמו כי 52% מהמטוס יבנו מחומרים מרוכבים, 20% מאלומיניום/אלומיניום-ליתיום), 14% טיטניום, 7% פלדה ו-7% מוקדשים לשיווי המשקל והיציבות. זאת בהשוואה לבואינג 787, המורכב מ-50% חומרים מרוכבים, 20% אלומיניום, 15% טיטניום, 10% פלדה ו-5% לשיווי המשקל. אוקטובר 2008 היה תאריך היעד של איירבוס להקפאת העיצוב, והחברה ציפתה למחירי תחזוקת השלדה נמוכים ב-10%, בנוסף לירידה של 14% במשקלו של כל מושב בהשוואה למטוסים המתחרים.
על פי גורמים באיירבוס, העיצוב החדש כולל מיזוג אוויר טוב יותר בתא הנוסעים, עם רמת לחות מבוקרת של 16% במשך הטיסה ומתחת לגובה 6000 רגל (1,800 מטר), שמירה על לחץ קבוע ומערכת בקרת זרימה המתאימה את זרימת האוויר בתא הנוסעים לעומס הנוסעים.
עיצוב > מרכב המטוס

למרכבו של ה-XWB החדש יש חתך רוחב מקביל מהדלת הראשונה עד הרביעית, שלא כמו דגמיה הקודמים של איירבוס, וזאת כדי לאפשר ניצול מרבי של הנפח. לגוף בעל שתי ה"אונות" (בצורת ביצה) קוטר חיצוני מרבי של 5.97 מ' (בהשוואה ל-5.64 מ' של ה-A330 או A340). הקוטר הפנימי של תא הנוסעים הוא 5.61 מ' בגובה משענת היד (בהשוואה ל-5.49 מ' ב-787 ו-5.86 מ' ב-777).
בסידור של 8 נוסעים בשורה (2-4-2), הנפוץ במחלקת תיירים, רוחב המושבים עומד על 49.5 ס"מ, בין מסעדי היד, בני 5 ס"מ כל אחד. איירבוס פרסמה כי רוחב המושב רחב יותר בסנטימטר אחד מב-787 בתצורה דומה. בסידור של 9 מושבים (3-3-3), רוחב המושב ב-XWB הוא 45 ס"מ, זאת בהשוואה ל-44 ס"מ ב-787.
איירבוס אישרה בתחילת ספטמבר 2007 את אימוץ שלדת המטוס הבנויה מחומרים מרוכבים. השלדה המרוכבת כוללת רצועות אלומיניום כדי להבטיח הולכה חשמלית בטוחה (כדי להתגבר ולפזר מכות ברקים). עם זאת, קורות השלדה נשארו מתכתיות, אך נבדקו אפשרויות נוספות להחלפתן בחומרים מרוכבים. העיצוב החדש שונה במעט מזה של ה-787, שכלל צינורות אובאליים על צינורות טיטניום.
איירבוס חתמה על חוזה עם BMW, שעזרה בפיתוח ועיצוב הפנים ב-A350.
עיצוב > הכנפיים

ה-A350 כולל כנפיים העשויות כולן מחומרים מרוכבים, הדומות בכל שלוש הגרסאות. עם שטח של 443 מ"ר, אלה הכנפיים הגדולות ביותר שיוצרו אי פעם עבור מטוס חד-מפלסי. מוטת הכנפיים של 64 מ' רחבה ב-3.6 מ' מזו של ה-A330 וה-A350 בעיצובו המקורי. המטוס הגדול ביותר לפניו בעל שני מנועים היה ה-777-200LR/300ER, עם מוטת כנפיים ארוכה יותר ב-0.7 מ', אך שטח מעט קטן יותר. לכנף החדשה יש זווית של 35 מעלות ביחס לניצב (5 מעלות יותר מל-A300), וזאת כדי לסייע להגברת מהירות השיוט למאך 0.85, ומהירות הפעלה מרבית של מאך 0.89 (יותר מ-1,000 קמ"ש).
מערכת שפת הזרימה (החלק האחורי של הכנף), המגבירה את העילוי, אומצה ביחד עם מדפים דומים לאלו של ה-A380, המאפשרים את המרווח בין שפת הכנף למדפים, בעזרת מפחית העילוי. ליצרן נדרשו 1,800 שעות עבודה במנהרת רוח במהירות נמוכה כדי לערוך בדיקות לכנף, והתוצאות הובילו להפחתה מעטה בכוח הדחף, בהתאם לביצועים טובים יותר מהמצופה במהירויות נמוכות. הביצועים במהירות גבוהה נבחנו במנהרת הרוח האירופית בקלן, גרמניה.
איירבוס השקיעה 760 מיליון דולר, כדי לשדרג את יכולות החומרים המרוכבים, באתר הפיתוח בראוטון, בריטניה, כהכנה לתפקוד החומרים במיקומם הצפוי במכלול הכנף של ה-A350 XWB.
עיצוב > החרטום

החרטום של מטוס ה-XWB נלקח מדגם ה-A380, עם "אף" המורם מעלה, וחלון קדמי המתחלק לשישה חלקים. זאת בשונה מסידור ארבעת החלונות הלא שיגרתי שהוצע בעיצוב הראשוני. החרטום החדש מספק יכולות אווירודינמיות משופרות, וכולל תא מנוחה לצוות בנפרד מתא הנוסעים. כמו כן, החלון הקדמי שונה על מנת לשפר את שדה הראייה, על ידי הצרתה של הקורה המרכזית.
עיצוב > תא הטייס

תא הטייס כולל שישה מסכי LCD 15"‏ (38 ס"מ). שני המסכים המרכזיים ממוקמים האחד מעל השני (התחתון נמצא מעל דוושת הדחף), ושני מסכים נוספים לכל טייס - באחד מוצג מידע בנושא הניווט, ובשני יכולים הטייסים לקרוא מידע בקשר למערכות המטוס. על פי איירבוס, תא הטייס החדש מאפשר הכנסת יותר טכנולוגיות מתקדמות בתחום הניווט על המסכים, יחד עם גמישות ומקום להוספת תוכנה חדשה בעתיד, כמו גם שילוב מידע ממקורות שונים במערכות המטוס. ה-A350 XWB כולל גם תצוגה עילית.
מערכות האוויוניקה הן פיתוח מתקדם של מערכת ה-IMA (אנ') (אוויוניקה מודולרית משולבת), בה נעשה שימוש ב-A380. מערכת ה-IMA של ה-A350 יכולה לנהל עד 40 פעולות בו זמנית (לעומת 23 ב-A380), כמו ציוד הנחיתה, דלק, בלמים, מערכת החמצן, בקרת לחץ האוויר, זיהוי אש ופנאומטיקה. איירבוס גם הציגו יתרונות כתחזוקה מופחתת ומשקל מופחת, משום שארכיטקטורת IMA מחליפה מעבדים משולבים רבים. ה-IMA פועל על רשת במהירות 100 מגה-סיביות לשנייה. רשת זו המבוססת על תקן ה-AFDX (Avionics Full Duplex)(אנ'), שכבר נעשה בה שימוש ב-A380, ולא ברשת המבוססת על תקן ארינק 429(אנ'), כמו בדגמי ה-A330 ו-A340.
בינואר 2008 זכתה חברת תאלס הצרפתית במכרז על סך 2.9 מיליארד $, על זיכיון למשך 20 שנה לאספקת ציוד האוויוניקה והניווט ל-A350 XWB. תאלס התחרתה נגד האניוול וקולינס לאספקת ציוד סיפון המטוס. למרות זאת, רוקוול וחברת MOOG הממוקמות בארצות הברית נבחרו לאספקת מפעיל המייצב האנכי והפעלת בקרת הטיסה הראשית, בהתאמה.
עיצוב > המנועים

מנועי המטוס משתמשים באוויר דחוס (bleed air), ולא במנוע סילון רגיל כמו ב-787. רולס-רויס הסכימה לבקשת איירבוס לאספקת גרסה חדשה של מנוע ה"טרנט" (Trent) ל-A350 XWB, המכונה כרגע Trent XWB. לאחר מבחנים במנהרת רוח במהירות נמוכה, איירבוס הקפיאה את כוח הדחף הסטטי בגובה פני הים, לכל שלוש הגרסאות המוצעות בטווח 33,500-41,700 קילוגרם כוח.
ג'נרל אלקטריק הצהירה כי לא תציע את ה-GP700 למטוס, ופניות קודמות לגבי ה-GEnx ב-A350 המקורי לא התאימו ל-XWB.
באפריל 2007, המנכ"ל הקודם של איירבוס לואי גלואה ערך שיחות עם הנהלת ג'נרל אלקטריק לסיכום אפשרות לקידום גרסה חדשה של מנוע ה-GEnx למען ה־A350 XWB. לחץ חברות התעופה לטובת מנועי ג'נרל אלקטריק הגיע בעיקר מכיוונן של יו אס איירווייז וסינגפור איירליינס, כמו גם מצד החברות האחרות שהזמינו את ה-A350, שבחרו מלכתחילה במנועי ג'נרל אלקטריק או שעדיין לא השלימו עם הנעת הרולס רויס טרנט XWB. אולם, ביוני 2007 רולס רויס הודיע כי חתמה את החוזה הגדול ביותר אי פעם עם קטאר איירווייז לגבי הנעת 80 מטוסי A350 XWB במנועי טרנט XWB, בהזמנה מאיירבוס בשווי 5.6 מיליארד דולר. באותו החודש ממונה התפעול הראשי של איירבוס, ג'ון ליהי, אמר כי מנועי ה-GEnx לא ייכללו ב-A350 XWB, משום שאיירבוס מבקשת מג'נרל אלקטריק להציע גרסה יותר יעילה לטובת המטוס החדש. מאז, אמירטס, סינגפור איירליינס, יו אס איירווייז והוויאן איירליינס בחרו במנוע הרולס רויס טרנט XWB לצי ה-A350 שלהן.
הטרנט XWB כולל מאוורר בקוטר 3 מטרים, ועיצובו מבוסס על פיתוחים מתקדמים של הטרנט 900 (מהאיירבוס A380) והטרנט 1000 (שנעשה בו שימוש בפיתוח הבואינג 787) הטרנט XWB כולל מערכת פיזור אוויר תוך יצירת רעש מופחת (RAMSES), שהוא שכלול מתקדם של מערכת ה"אפס חיבורים" של איירבוס בפתח הכניסה, שפותחה לטובת ה-A380.
הופכי הדחף של המנוע וחלקים פנימיים נוספים מסופקים על ידי חברת גודריץ' קורפוריישן האמריקאית.
עיצוב > יחידת כוח העזר ומערכת ניתוב האוויר

ה-A350 XWB מספק 1700 כוח סוס בעזרת יחידת כוח העזר HGT1700 של האניוול, שהם 10% יותר מהדור הקודם של משפחת יחידות הכוח 331 של האניוול. החברה מספקת גם מערכת ניתוב אוויר, שכוללת את האוויר הדחוס למנוע הסילון, בקרת איכות סביבה, בקרת הלחץ בתא הנוסעים ומערכת קירור משלימה. הטורבינה ממוקמת כעת בבטן המטוס. דרישת הגנרטור היא 100 קילו וולט-אמפר, בהשוואה ל-150 ב-A380. הבחירה בהאניוול האמריקאית היא חלק מהאסטרטגיה של איירבוס לבחור בחבילות שלמות ככל האפשר של חלקים ממספר מצומצם של ספקים גדולים, שהופכים לחלק בלתי נפרד מהמערכת.
עיצוב > דלק ומערכות הידראוליות

פרקר איירוספייס (אנ') האמריקאית נבחרה לספק את מכלול מערכת הדלק, שכוללת גם מערכת אינרטית, מערכות מדידת ותפעול דלק, ציוד מכני ומשאבות. מערכת מכל הדלק תכלול רכיבים להפרדת אוויר, על מנת ליצור אוויר עשיר בחנקן, שישמש להפחת דליקות אדי הדלק במכלים.
כמו כן, החברה מספקת גם מערכת ליצירת והפצת אנרגיה הידראולית. יחידת העבודה כוללות מאגרים, צינורות מסועפים, מצברים, שליטה תרמית, בידוד, תוכנה ומשאבה המונעת על ידי מנוע חשמלי חדשני. פרקר איירוספייס העריכה כי החוזים יכניסו לחברה יותר משני מיליארד דולר, במהלך כל הפרויקט.
עיצוב > כן הנחיתה

איירבוס אימצה "תורה" חדשה לגמרי לגבי חיבור כן הנחיתה הראשי של ה-A350 XWB, כחלק מהמעבר למבנה כנף מורכב. כל רגל בכן הנחיתה הראשי מחוברת לקורת הכנף מלפנים ולקורת-תמיכה המופנית כלפי אחורי המטוס, שהיא עצמה מחוברת לכנף ולמרכב. כדי לעזור להפחתת העומס על הכנף, נעשה שימוש בקורת-עזר כפולה. פתרון זה דומה לעיצוב הוויקרס (Vickers VC10).
איירבוס תכננה כן נחיתה מרכזי בעל שלושה צירים, המוקף על ידי תושבות בנות ארבעה או שישה גלגלים, כדי להבטיח שיהיה ניתן להעמיס ציוד על הקרקע ביתר קלות. ה-A350-800 ו-900 כוללים תושבות בנות ארבעה גלגלים, אך גרסת ה-800 תהיה קצרה יותר במעט כדי לחסוך במשקל. שניהם יתאימו למפרץ 4.1 מ' הארוך. הגרסה הגבוהה המוצעת, A350-1000, A350-900R (איירבוס הציעה לבריטיש איירווייז גרסה הנקראת A350-900R, בעלת טווח טיסה של 9,400 מייל ימי (17,400 קילומטר), כדי שתוכל להפעיל קו טיסה ישיר בין היתרו לסידני) ו-A350-900F משתמשים בתושבות בנות שישה גלגלים ובמפרץ נחיתה בן 4.7 מ'. כן הנחיתה הראשי ל-XWB החדש מסופק על ידי מסייה-דאווטי הצרפתית. כן החרטום מסופק על ידי ליבר-איירוספייס.
גרסאות

ל-A350 הוצגו בשנת 2006 שלוש גרסאות. ה-A350-800 שלא נכנס לשירות, ה-A350-900 נכנס לשירות ב-2015. אחריו נכנס לשירות ה-A350-1000, ב-2018.
גרסאות > A350-800

A350-800 תוכנן להיכנס לשירות ב-2015, עם 270 מושבי נוסעים, בתא של 3 מחלקות. טווח הטיסה שלו תוכנן ל-8,300 מייל ימי (15,400 ק"מ). בינואר 2008 איירבוס הודיעה רשמית בהצהרה לעיתונות על 159 הזמנות והתחייבויות לרכישת ה-A350-800. אולם בחודש ספטמבר 2014 הודיעה איירבוס על ביטול ייצורו של דגם זה.
גרסאות > A350-900

ה-A350-900 הוא הראשון שנכנס לשירות, בינואר 2015. הוא מכיל 314 נוסעים בשלוש מחלקות, כאשר תשעה נוסעים יושבים בכל שורה. למטוס יש טווח של 8,100 מייל ימי (15,000 ק"מ) איירבוס הודיעה כי בדגם זה קיימת ירידה של 16% במשקל הציוד לכל מושב, 30% בתכולת הדלק וכן שיפור של 25% בעלויות ההפעלה, לעומת הבואינג 777-200ER. גרסאות - 900R ו-900F מוצעות גם כן, אך עדיין לא הושקו ויכילו את דחף המנוע הגבוה יותר, המבנה המחוזק, וכן הנחיתה של דגם ה-1000. נכון לינואר 2008, ישנן 217 הזמנות והתחייבויות לרכישתו של דגם זה.
גרסאות > A350-1000

ה-A350-1000 מהווה את הגרסה הגדולה ביותר של משפחת ה-A350, ויכול להכיל 366 נוסעים ב־3 מחלקות. יהיה לו טווח של 8,000 מייל ימי (14,800 ק"מ). למטוס צריכת דלק טובה יותר מאשר לבואינג 747 בגלל היותו בנוי מחומרים מרוכבים ובגלל שיש לו רק שני מנועים. בינואר 2008 איירבוס הודיעה שברשותה 40 הזמנות ל-A350-1000.
המטוס נכנס לשירות מסחרי בפברואר 2018, החברה הראשונה שקיבלה את המטוס לצי המטוסים שלה היא חברת קטר איירווייז.
גרסאות > A350F

גרסת מטען ל-A350-900 הוזכרה כבר ב-2007. בשנת 2020 איירבוס הציעה ללקוח דגם מוארך מעט מגרסת ה-900. בשנת 2021 אושר הפיתוח של גרסת המטען ל-A350. דגם זה יתבסס על ה-A350-1000 וכניסה לשירות בשנת 2025. דגם זה ישמור על משקל ההמראה המרבי של ה-A350-1000 העומד על 319 טון, אך יהיה קטן במעט ממנו באורך 70.8 מטר.
נתונים טכניים

| דגם | A350-800 (בוטל) | A350-900 | A350-1000 | A350F |
| --- | --- | --- | --- | --- |
צוות בתא הטייס: שניים
| נוסעים | 270 בשלוש מחלקות   315 בשתי מחלקות | 320 בשלוש מחלקות   370 בשתי מחלקות | 350 בשלוש מחלקות   415 בשתי מחלקות | 11 |
| אורך | 60.5 מ' | 66.8 מ' | 73.8 מ' | 70.8 מ' |
מוטת כנפיים: 64.75 מ'
| שטח הכנף | 442 מ"ר | 442 מ"ר | 464.3 מ"ר | 464.3 מ"ר |
זווית הכנפיים (ביחס לניצב לגוף המטוס): 35°
גובה: 17 מ'
קוטר המרכב: 6.00 מ'
רוחב תא הנוסעים: 5.61 מ'
| קיבולת מטען | 26 LD3 | 36 LD3 | 44 LD3 | 70 LD3 |
| משקל המראה מקסימלי | 250 טון | 283 טון | 322 טון | 319 טון |
מהירות שיוט: מאך 0.85 (1028 קמ"ש, 487 קשר, בגובה 40,000 רגל/12.19 ק"מ)
מהירות שיוט מקסימלית: מאך 0.89 (1089 קמ"ש, 510 קשר, בגובה 40,000 רגל/12.19 ק"מ)
| טווח (תחת עומס) |  | 15,370 ק"מ | 16,100 ק"מ | 8,700 ק"מ |
| תכולת דלק מרבית |  | 140,800 ליטר | 158,800 ליטר | 158,800 ליטר |
| גובה טיסה | 43,100 רגל | 43,100 רגל | 41,450 רגל | 41,450 רגל |
מנועים (2×): RR Trent XWB
| יכולת דחף מרבי | 333 קילו-ניוטון | 374.5 קילו-ניוטון | 431.5 קילו-ניוטון | 431.5 קילו-ניוטון |
הערות שוליים

↑  Orders and Deliveries | Airbus, www.airbus.com, ‏2024-04-03 (באנגלית)
↑  BBC NEWS | Business | Airbus to launch Boeing 7E7 rival
↑  http://news.moneycentral.msn.com/provider/providerarticle.asp?feed=AP&Date=20060410&ID=5603964
↑  Boeing: Boeing Statement Regarding Singapore Airlines 787 Dreamliner Announcement
↑  http://business-times.asiaone.com/mnt/html/pdf/SIA_july21.pdf
↑   עידן הטיסות הארוכות מתחיל: מסינגפור לניו יורק, ללא עצירה, באתר TheMarker‏, 29 באפריל 2018
↑   המטוס החדש שהושק היום מסמל את סוף עידן הג'מבו, באתר TheMarker‏, 24 בנובמבר 2016
↑  אודות A350-1000 באתר החברה
↑  A350 Specifications
| --- | --- |
בקרת זהויות :  BnF: cb145941162 (data)  SUDOC: 083420940 
האיירבוס A-350-1000
אליפות CONCACAF 1977

| --- | --- |
 מארחת:  מקסיקו מקסיקו
 תקופת התחרות:  8 באוקטובר 1977 – 23 באוקטובר 1977 (16 ימים)
 מספר משתתפות:  6
 הזוכה:   מקסיקו
 מספר משחקים:  15
 מספר שערים:  55 (3.67 בממוצע למשחק)
 מלך השערים:  מקסיקו ויקטור רנגל (6 שערים)
 → 19731981 ←
 
אליפות CONCACAF 1977 נערכה בין ה-8 באוקטובר ל-23 באוקטובר 1977, והייתה המהדורה ה-7 של אליפות צפון אמריקה בכדורגל. הטורניר שימש גם כמוקדמות למונדיאל 1978. המארחת מקסיקו העפילה בקלות למונדיאל וניצחה את כל אחד מחמשת משחקיה כאשר היא כובשת 4 שערים בממוצע למשחק.
בית הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  מקסיקו | 10 | 5 | 5 | 0 | 0 | 20 | 5 | 15 |  | — | 4 – 1 | 3 – 1 | 3 – 1 | 2 – 1 | 8 – 1 |
|  האיטי | 7 | 5 | 3 | 1 | 1 | 6 | 6 | 0 |  | - | — | - | - | - | 1 – 0 |
|  אל סלוודור | 5 | 5 | 2 | 1 | 2 | 8 | 9 | -1 |  | - | 0 – 1 | — | - | - | 3 – 2 |
|  קנדה | 5 | 5 | 2 | 1 | 2 | 7 | 8 | -1 |  | - | 1 – 1 | 1 – 2 | — | 2 – 1 | 2 – 1 |
|  גואטמלה | 3 | 5 | 1 | 1 | 3 | 8 | 10 | -2 |  | - | 1 – 2 | 2 – 2 | - | — | 3 – 2 |
|  סורינאם | 0 | 5 | 0 | 0 | 5 | 6 | 17 | -11 |  | - | - | - | - | - | — |
| טורנירי גביע הזהב של CONCACAF |
| --- | --- | --- |
| אליפות CONCACAF | 1963 • 1965 • 1967 • 1969 • 1971 • 1973 • 1977 • 1981 • 1985 • 1989 |  |
| גביע הזהב | 1991 • 1993 • 1996 • 1998 • 2000 • 2002 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |  |
אליפות CONCACAF 1981

| --- | --- |
 מארחת:  הונדורס הונדורס
 תקופת התחרות:  1 בנובמבר 1981 – 22 בנובמבר 1981 (22 ימים)
 מספר משתתפות:  6
 הזוכה:   הונדורס
 מספר משחקים:  15
 מספר שערים:  28 (1.87 בממוצע למשחק)
 מלך השערים:  מקסיקו הוגו סאנצ'ס (3 שערים)
 → 19771985 ←
 
אליפות CONCACAF 1981 נערכה בין ה-1 בנובמבר ל-22 בנובמבר 1981, והייתה המהדורה ה-8 של אליפות צפון אמריקה בכדורגל. הטורניר שימש גם כמוקדמות למונדיאל 1982. הונדורס זכתה באליפות בפעם הראשונה בתולדותיה והעפילה למונדיאל הראשון בתולדותיה. אל סלוודור העפילה למונדיאל בפעם השנייה בתולדותיה.
בית הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים | שערים | שערים |  |   |   |   |   |   |   |
| נבחרת | נקודות | משחקים | ניצחונות | תיקו | הפסדים | זכות | חובה | הפרש |  |   |   |   |   |   |   |
|  הונדורס | 8 | 5 | 3 | 2 | 0 | 8 | 1 | 7 |  | — | 0 – 0 | 0 – 0 | 2 – 1 | 2 – 0 | 4 – 0 |
|  אל סלוודור | 6 | 5 | 2 | 2 | 1 | 2 | 1 | 1 |  | - | — | - | - | 0 – 0 | - |
|  מקסיקו | 5 | 5 | 1 | 3 | 1 | 6 | 3 | 3 |  | - | 0 – 1 | — | 1 – 1 | 4 – 0 | 1 – 1 |
|  קנדה | 5 | 5 | 1 | 3 | 1 | 6 | 6 | 0 |  | - | 1 – 0 | - | — | - | - |
|  קובה | 4 | 5 | 1 | 2 | 2 | 4 | 8 | -4 |  | - | - | - | 2 – 2 | — | - |
|  האיטי | 2 | 5 | 0 | 2 | 3 | 2 | 9 | -7 |  | - | 0 – 1 | - | 1 – 1 | 0 – 2 | — |
| טורנירי גביע הזהב של CONCACAF |
| --- | --- | --- |
| אליפות CONCACAF | 1963 • 1965 • 1967 • 1969 • 1971 • 1973 • 1977 • 1981 • 1985 • 1989 |  |
| גביע הזהב | 1991 • 1993 • 1996 • 1998 • 2000 • 2002 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |  |
אלכסה בליס

| --- | --- |

בליס, אפריל 2018
 לידה:  9 באוגוסט 1991 (בת 33) קולומבוס, אוהיו, ארצות הברית
 שם במה:  אלכסה בליס
 משקל:  46 ק"ג
 גובה:  1.55 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  21 בספטמבר 2013 – הווה (11 שנים)
 מאמנים:  שרה אמאטו
 ליגות:  WWE
 תרגילי סיום:  טוויסטד בליס
 מידע אישי
 בן או בת זוג:  ריאן קברה (2022–?)  ריאן קברה (2020–2022)  מת'יו אדמס (2017–2018) 
 
אלכסיס "לקסי" קאופמן (באנגלית: Alexis Kaufman; נולדה ב-9 באוגוסט 1991) הידועה יותר בשם הבמה שלה, אלכסה בליס היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
ביוגרפיה

בליס נולדה וגודלה בקולומבוס, אוהיו, בשם אלכסיס "לקסי" קאופמן. היא נחשפה לספורט כבר בגיל חמש, כאשר השתתפה בענפי ספורט כמו סופטבול, קיקבוקס והתעמלות. היא גם לקחה חלק בתחרויות פיתוח גוף ואף התחרתה בארנולד קלאסיק.
קריירת היאבקות מקצועית > WWE > NXT‏ (2013–2016)

בליס הוחתמה על ידי ה-WWE במאי 2013 לליגת הפיתוח של הארגון, NXT. ב-24 ביולי בפרק של NXT, היא ערכה את הופעת הבכורה שלה על המרקע, כאשר היא מברכת את אלופת הנשים של NXT, פייג'. באוגוסט, היא צורפה לאתר של ה-WWE, ונקבע שם הזירה שלה - אלכסה בליס.
היא ערכה את הופעת הבכורה שלה ברוסטר הרשמי ברסלמניה 30 ב-6 באפריל 2014, כשהיא גילמה תפקיד בכניסה של המתאבק טריפל H. עד לנקודה זו בליס תיפקדה בתור כרוז ומראיינת מאחורי הקלעים, ואת הופעת הבכורה שלה בזירה, בליס ערכה ב-8 במאי בפרק של NXT, כשהיא משתתפת בטורניר על אליפות הנשים של NXT. בסיבוב הראשון היא ניצחה את אלופת הדיוות לשעבר, אלישיה פוקס, אך בחצי הגמר הפסידה לשארלוט.
לאחר שלקחה הפסקה מהזירה עקב פציעה, בליס חזרה לפעילות ב-11 במרץ, לאחר ניצחון על כרמלה בפרק של NXT. שבוע לאחר מכן, היא ניצחה את אלופת הנשים של NXT, סשה בנקס, על ידי ספירת חוץ בקרב לא על האליפות, מה שהוביל לקרב על האליפות שבוע אחרי, שם היא הפסידה.
ב-18 במאי בפרק של NXT, בליס ניצחה את כרמלה, לאחר הסחת דעת של אלופי הזוגות בלייק ומרפי. ב-20 במאי, באירוע NXT TakeOver: Unstoppable, בליס עזרה לאלופי הזוגות בשמירה על התואר נגד אנזו אמורה וקולין קאסידי, מה שגרם לציוות בין השלושה ולהפיכתם לדמויות "רעות". בסוף יולי, בליס עזרה לשניים לשמור על האליפויות, הפעם נגד איידן אינגליש וסיימון גוץ', לאחר הקרב סטרה לצמד. לצמד הובטח קרב חוזר על האליפות באירוע NXT TakeOverː Brooklyn, קרב שבו הם ניצחו והפכו לאלופי הזוגות החדשים לאחר שדמות בשם "מכנסיים כחולות" עצרה את בליס מלהסיח את דעתם של השניים.
בחודשים אוקטובר ונובמבר, בליס החלה בריב נגד ביילי על אליפות הנשים של NXT, לאחר שהפריעה בחגיגות שמירת האליפות שלה, מעשה שכיוון את אלכסה לעבר האליפות. ב-18 בנובמבר, בקרב בין השתיים, בליס לא הצליחה לגרוף לטובתה את התואר. באמצע ינואר 2016, בליס התחרתה בקרב באטל רויאל שמטרתו הייתה לקבוע את הטוענת לכתר. בקרב ניצחה כרמלה. לאחר הפסדם של בלייק ומרפי לאוסטין אריס ושינסקה נקאמורה ב-18 במאי, בליס ובלייק נטשו את מרפי, מעשה שפירק את כל השלישייה. מכאן ואילך, בליס התמקדה בקריירת היחידים שלה, מה שבסופו של דבר הוביל אותה לרוסטר הראשי של ה-WWE, לתוכנית סמאקדאון.
קריירת היאבקות מקצועית > WWE > אלופת הנשים של סמאקדאון (2016–2017)

לאחר שנבחרה בדראפט לעבור מליגת הפיתוח NXT, לסמאקדאון, בליס הופיעה בפעם הראשונה בתוכנית ב-26 ביולי, כאשר היא מתעמתת עם בקי לינץ', לפני ששאר מתאבקות התוכנית הפריעו לה. שבועיים לאחר מכן, בליס השיגה את ניצחון הבכורה שלה בקרב נגד לינץ', לאחר שהחליפה את המתאבקת איווה מארי. בליס ערכה את הופעת הבכורה שלה באירוע "שלם וצפה" בשם "סאמרסלאם", בקרב 3 על 3 שהסתיים בניצחון שלה, נטליה וניקי בלה ששבה מפציעה בצוואר.
באירוע העצמאי הראשון של סמאקדאון, באקלאש, בליס התחרתה בקרב הדחות משושה כדי לקבוע את אלופת הנשים של סמאקדאון, היא הודחה על ידי נעמי, ומי שניצחה וזכתה באליפות הייתה בקי לינץ'. יומיים לאחר מכן, בסמאקדאון, בליס ניצחה קרב נשים מחומש, לאחר שניצחה את נעמי, ניקי בלה, כרמלה ונטליה כדי להיות הטוענת לכתר לאליפות הנשים של סמאקדאון בקרב שיערך בינה לבין לינץ' באירוע ללא רחמים, קרב שבסופו של דבר לא נערך עקב פציעה שספגה לינץ' ומי שהחליפה את לינץ' הייתה נעמי, שניצחה את בליס. קרב האליפות נדחה לפרק של סמאקדאון ב-8 בנובמבר, קרב שבו לינץ' הגנה על תוארה בהכנעה, למרות שרגלה של בליס הייתה על החבל התחתון (דבר שאמור לגרום לשופט לבטל את נעילתה של לינץ' ולאפשר לקרב להמשיך). השתיים שיתפו פעולה ביחד עם ניקי בלה, כרמלה ונעמי בקרב הדחות באירוע סדרת ההישרדות, קרב שבו הפסידו. ב-22 בנובמבר בפרק של סמאקדאון, שיין מקמהן הודיע שיערך קרב חוזר ביניהן לאירוע TLC: שולחנות, סולמות וכיסאות, סוג הקרב היה קרב שולחנות שמטרתו הייתה להטיח את היריבה על השולחן כדי שיישבר, אלכסה ניצחה בקרב וזכתה באליפות הנשים של סמאקדאון לראשונה בקריירה. עלילה חדשה החלה כאשר לינץ' ובליס השתמשו בגימיק של דמות חדשה הנקראת "לה לוצ'דורה" בקרבות שלהן אחת נגד השנייה כדי להסתיר את זהותם. כשהריב ביניהן התעצם עם הזמן, נמצאה אישה אחרת שהשתמשה בדמות ובתחפושת של הלוצ'דורה במטרה לעזור לבליס. ב-17 בינואר, בפרק של סמאקדאון, לינץ' הפסידה לבליס בקרב כלוב נשים הראשון מסוגו בארגון, לאחר שהלוצ'דורה עזרה לבליס לנצח. לאחר הקרב נודע שהאישה מתחת למסיכה היא לא אחרת מהמתאבקת מיקי ג'יימס, מה שגרם לחזרה של ג'יימס לאחר שש שנים שלא הופיעה ב-WWE, והפעם בתור הדמות הרעה. ב-12 בפברואר באירוע "תא ההדחות" בליס הפסידה את התואר לנעמי. שבוע לאחר מכן ב-21 בפברואר נעמי הוכרחה לפנות את התואר בגלל פציעתה, ובקרב שנערך על התואר באותו הערב בין בליס לבקי לינץ', בליס ניצחה והפכה בפעם השנייה לאלופת הנשים של סמאקדאון. הידידות בין בליס ומיקי ג'יימס הסתיימה זמן קצר לאחר מכן, והשתיים נפגשו לקרב שבו ג'יימס ניצחה את בליס בקרב שהתואר לא היה על כף המאזניים. ברסלמניה 33 בליס הפסידה את התואר שוב לנעמי בקרב משושה שכלל גם את מיקי ג'יימס, כרמלה, נטליה ובקי לינץ'. בליס הפסידה גם בקרב החוזר על התואר ב-4 באפריל.
חיים אישיים

קאופמן חשפה שסבלה מהפרעת אכילה כשהייתה נערה, ופיתוח הגוף הוא מה שעזר לה להתגבר על הבעיה. קאופמן ציינה את טריש סטרטוס וריי מיסטריו כמתאבקים שהשפיעו עליה. בנובמבר 2015, היא אישרה שהיא במערכת יחסים עם המתאבק באדי מרפי. לאחר תקופה, השניים נפרדו. בשנת 2018 התחילה לצאת עם הזמר ראיין קבררה, בשנת 2020 הודיעו על אירוסים וכעבור שנתיים, השניים נישאו.
פילמוגרפיה

ב-24 ביוני 2019, ה-WWE הוציאו לאור סרט תיעודי על בליס אשר עקב אחר חייה בתוך הזירה ומחוצה לה במשך שנה שלמה מרסלמניה 34 לרסלמניה 35 כחלק מהסדרה 365 ששודרה בערוץ ה-WWE Network.
| טלוויזיה> שנה | טלוויזיה> כותרת | טלוויזיה> תפקיד | טלוויזיה> הערות |
| --- | --- | --- | --- |
| 2015–2018 | Total Divas | את עצמה | אורחת (עונה 4, 6 & 8) קאסט ראשי (עונה 7): 15 פרקים |
| מוזיקה> שנה | מוזיקה> כותרת | מוזיקה> תפקיד | מוזיקה> הערות |
| --- | --- | --- | --- |
| 2020 | "אלכסה בליס" | Bowling for Soup |  |
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-2 מתוך 100 המתאבקות הטובות ביותר לשנת 2018
הישגים במגזין הספורט ספורטס אילוסטרייטד
ספורטס אילוסטרייטד דירג אותה במקום ה-6 מתוך 10 המתאבקות הטובות ביותר לשנת 2018
הישגים בארגון ההיאבקות World Wrestling Entertainment – WWE
אליפות הנשים של Raw‏ (3 פעמים)
אליפות הנשים של סמאקדאון (פעמיים)
אליפות זוגות הנשים של ה-WWE‏ (3 פעמים)  - עם ניקי קרוס (2) ואסקה (1)
אליפות 24/7 של ה-WWE‏ (פעם אחת)
מחזיקת מזוודת "כסף בבנק" (2018)
אלופת הטריפל קראון השנייה
הערות שוליים

↑  בליס ספגה פציעה מידיה של רונדה ראוזי. באתר של הסאן.
↑  אלכסה בליס לא תהיה כשירה להתחרות בקרב הכסף בבנק
↑  המחליפה של אלכסה בליס לקרב הכסף בבנק פורסמה
↑  בשנת 2018 התחילה לצאת עם הזמר ראיין קפררהאלכסה בליס בריאיון לקראת העונה השביעית של הסדרה Total Divas
↑  ריאן קבררה ואלכסה בליס נישאים בחתונה בלתי שגרתית
| זוכי קרב כסף בבנק |
| --- | --- | --- |
| גברים | אדג' (2005) • רוב ואן דאם (2006) • מר קנדי (2007) • CM פאנ' (2008 ו-2009) • ג'ק סוואגר (2010) • קיין (2010, סמאקדאון) • המיז (2010, Raw) • אלברטו דל ריו (2011, Raw) • דניאל בריאן (2011, סמאקדאון) • ג'ון סינה (2012, Raw) • דולף זיגלר (2012, סמאקדאון) • רנדי אורטון (2013, Raw) • דמיאן סנדאו (2013, סמאקדאון) • סת' רולינס (2014) • שיימוס (2015) • דין אמברוז (2016) • ברון קורבין (2017) • ברון סטרומן (2018) • ברוק לסנר (2019) • אוטיס (2020) • ביג אי (2021) • ת'יאורי (2022) • דמיאן פריסט (2023) • דרו מקינטייר (2024) |  |
| נשים | כרמלה (2017) • אלכסה בליס (2018) • ביילי (2019) • אסקה (2020) • ניקי A.S.H.‏ (2021) • ליב מורגן (2022) • איאו סקיי (2023) • טיפאני סטרטון (2024) |  |
| --- | --- |
בקרת זהויות :  LCCN: no2019121486  MusicBrainz: 7645d7f6-5f1c-4383-8304-7763db6a5b35  VIAF: 4426156762936741300009   WorldCat (עם VIAF): 4426156762936741300009 
אלכסה בליס כאלופת הנשים של Raw
אליפות CONCACAF 1973

| --- | --- |
 מארחת:  האיטי האיטי
 תקופת התחרות:  29 בנובמבר 1973 – 18 בדצמבר 1973 (20 ימים)
 מספר משתתפות:  6
 הזוכה:   האיטי
 מספר משחקים:  15
 מספר שערים:  43 (2.87 בממוצע למשחק)
 מספר צופים:  223,442 (0 בממוצע למשחק)
 מלך השערים:  טרינידד וטובגו סטיב דייוויד (7 שערים)
 → 19711977 ←
 
אליפות CONCACAF 1973 נערכה בין ה-29 בנובמבר ל-18 בדצמבר 1973, והייתה המהדורה ה-6 של אליפות צפון אמריקה בכדורגל. לראשונה הטורניר שימש גם כמוקדמות למונדיאל, למונדיאל 1974 העפילה האיטי המארחת בפעם הראשונה, וזכתה בפעם הראשונה בתחרות.